Ný lög um úrskurðaraðila á sviði neytendamála Lög um úrskurðaraðila á sviði neytendamála tóku gildi 1 janúar 2020 . Neytendum er nú með lögum tryggt úrræði til þess að fá aðgang að skilvirkri og faglegri málsmeðferð utan dómsmála komi upp ágreiningur í viðskiptum þeirra við seljendur á vörum eða þjónustu . Seljendur skulu veita neytendum upplýsingar um úrskurðaraðila sem þeir geta leitað til ef ekki tekst að semja um úrbætur vegna vanefnda seljanda og hafnað kröfum neytanda . Netmarkaðir sem gera sölu - eða þjónustusamninga á netinu skulu hafa tengil við rafræna vettvang hlutaðeigandi úrskurðaraðila sem getur leyst úr deilumálum í viðskiptum seljanda og neytenda . Framangreind rétttindi eru tryggð neytendum í öllum viðskiptum á innri markaðnum í Evrópu , þ.e. í 28 aðildarríkjum ESB svo og 3 EES ríkjum ( Noregi , Liechtenstein og Íslandi ) . Í viðskiptum jafnt innan sem yfir landamæri er mikilvægt að lagaleg réttindi neytenda séu virt í framkvæmd . Ný lög um úrskurðaraðila á sviði neytendamála eru hluti af þeirri sameiginlegu EES-löggjöf sem stuðlar að neytendur geti treyst því að ef eitthvað fer úrskeiðis er þeir kaupa vörur eða þjónustu á EES svæðinu þá geti þeir án mikils kostnaðar leitað réttar síns hjá hlutaðeigandi úrskurðaraðila utan dómstóla . Á grundvelli laganna tekur jafnframt til starfa kærunefnd um vöru - og þjónustukaup og kærunefnd lausfjár - og þjónustukaupa lýkur þar með störfum samkvæmt eldri reglum og fær jafnframt víðtækara hlutverk . Kærunefndin er sjálfstæð en hefur aðsetur hjá Neytendastofu . Nánar vísast hér til laga um úrskurðaraðila á sviði neytendamála sjá hér